દેશની એકતા અખંડિતતાના મહાન શિલ્પી અને લોખંડી પુરૂષ રાષ્ટ્ર સપૂત સરદાર વલ્લભભાઇ પટેલની જન્મ જયંતિ પ્રસંગે એકતા રથનું આયોજન કરવામાં આવ્યુ હતું. જે સાબરકાંઠાના હિંમતનગરથી પ્રસ્થાન બાદ શનિવારના રોજ પ્રાંતિજમાં પ્રવેશતા શહેરના ભાંખરીયા પાસે ભવ્ય સ્વાગત કરવામાં આવ્યુ હતું. આ પ્રસંગે ભા.જ.પ. પ્રદેશ ઉપાધ્યક્ષ જયસિંહ ચૌહાણ, પ્રાંતિજના ધારાસભ્ય ગજેન્દ્રસિંહ પરમાર, નગરપાલિકાના પ્રમુખ સહિત અગ્રણીઓ તેમજ મામલતદાર પટણી ઉપસ્થિત રહ્યા હતા. ત્યારબાદ પ્રાંતિજ તાલુકાના ગામોમાં પરિભ્રમણ કરી સાદોલીયા જવા વિદાય કરી હતી. એકતા યાત્રા પ્રાંતિજ અને તલોદમાં ફરશે.